กสิกรไทยแนะสถาบันการเงินเตรียมพร้อมรับมือความเสี่ยง
"ประสาร" แนะสถาบันการเงินควรบริหารความเสี่ยงหลายๆด้านเตรียมพร้อมรับมือโรคระบาดหรือจลาจล
16 ก.พ. 2553

"ประสาร" แนะสถาบันการเงินควรบริหารความเสี่ยงหลายๆด้านเตรียมพร้อมรับมือโรคระบาดหรือจลาจล 
นายประสาร ไตรรัตน์วรกุล กรรมการผู้จัดการ ธนาคารกสิกรไทย เปิดเผยว่า สถาบันการเงินควรบริหารความเสี่ยงหลายๆด้าน ซึ่งรวมถึงการเตรียมความพร้อมให้สามารถดำเนินธุรกิจได้อย่างต่อเนื่องกรณีหากเกิดโรคระบาดหรือจลาจล ซึ่งธนาคารกสิกรไทยมีความพร้อมไม่ว่าจะเป็นระบบไอที การใช้เว็บไซต์เป็นฐานข้อมูล รวมถึงการให้ข้อมูลที่ต้องทันเวลา เพื่อให้บริการลูกค้าได้อย่างต่อเนื่องทั้งธุรกรรมในประเทศและต่างประเทศ   ทางโทรศัพท์ หรือ อินเตอร์เน็ด
นายประสารกล่าวว่ากรณีการตัดสินคดียึดทรัพย์ในวันที่26 ก.พ.นี้ ธนาคารได้พยามติดตามข้อมูลและเตรียมพร้อมเรื่องของระบบขนส่งเงินและการให้บริการสาขา  อย่างไรก็ตามเชื่อว่าจะไม่มีเหตุกาณ์รุนแรง  เพราะรัฐบาลได้เตรียมมาตรการรับมือไว้แล้ว ทั้งนี้ผลกระทบจะมากน้อยก็ ขึ้นอยู่กับระดับความรุนแรง ถ้ารุนแรงไม่มากภาคธุรกิจหรือประชาชนจะไม่ได้รับผลกระทบ